KOMISIJOS REGLAMENTAS (EB) Nr. 710/2008
2008 m. liepos 24 d.
kuriuo nustatomi svertiniai koeficientai, naudotini apskaičiuojant 2008-2009 prekybos metų Bendrijos rinkos kiaulių skerdenų kainą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 43 straipsnį,
kadangi:
(1)
Kiaulių skerdenų Bendrijos rinkos kaina, nurodyta Reglamento (EB) Nr. 1234/2007 17 ir 37 straipsniuose, turi būti nustatyta pagal kiekvienos valstybės narės kainas, apskaičiuotas pagal koeficientus, išreiškiančius santykinį kiekvienos valstybės narės kiaulių populiacijos dydį.
(2)
Šie koeficientai turėtų būti nustatyti remiantis kiaulių skaičiumi, kuris nustatomas kiekvienų metų gruodžio pradžioje pagal 1993 m. birželio 1 d. Tarybos direktyvą 93/23/EEB dėl statistinių kiaulininkystės tyrimų (2).
(3)
Atsižvelgiant į 2007 m. gruodžio mėn. surašymo rezultatus, reikėtų nustatyti naujus 2008-2009 prekybos metų svertinius koeficientus ir panaikinti Komisijos reglamentą (EB) Nr. 846/2007 (3).
(4)
Kadangi 2008-2009 prekybos metai prasideda 2008 m. liepos 1 d., šis reglamentas turėtų būti taikomas nuo tos datos.
(5)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1234/2007 17 ir 37 straipsniuose nurodyti koeficientai pateikiami šio reglamento priede.
2 straipsnis
Reglamentas (EB) Nr. 846/2007 panaikinamas.
3 straipsnis
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
Jis taikomas nuo 2008 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. liepos 24 d.